**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 03.08.2009

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie

 2. Interpelácia poslancov

 3. Kontrola uznesení

 4. Podmienky verejnej súťaže na nájomné byty a návrh zmluvy o dielo

 5. Hospodárenie obce za II.Q. 2009

 6. Finančné záležitosti

 7. Rôzne

 8. Záver

**K bodu číslo 1:**

Piate riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec p. Gabriel Szalai.

Starostka obce určila overovateľov zápisnice: Kristián Palkovič

 Beňadik Brath

**K bodu číslo 2:**

V interpelácii poslancov neboli žiadne dotazy.

**K bodu číslo 3:**

Starostka obce skonštatovala, že uznesenia sa plnia priebežne.

**K bodu číslo 4:**

Starostka obce predložila pracovný materiál s podmienkami verejnej súťaže na výstavbu nájomných bytov v radovej zástavbe rodinných domov – 8 b.j.

Súťažné podmienky obsahujú konkrétne ustanovenia, ktoré musí spĺňať každý uchádzač.

Poslanci materiál preštudovali a pristúpili k hlasovaniu.

Príloha číslo: 1 –Výzva na predkladanie žiadosti

Hlasovanie: za 4

 Proti 0

**UZNESENIE Č. 12/2009**

**Obecné zastupiteľstvo v Hosťovej schvaľuje podmienky verejnej súťaže na výstavbu nájomných bytov v radovej zástavbe.**

**K bodu číslo 5:**

V tomto bode programu ekonómka obce predložila členom zastupiteľstva štvrťročné výkazy o rozpočtových príjmoch a výdavkoch obce Hosťová. Poslanci pri jednotlivých položkách sa informovali o obsahovej náplni jednotlivých položiek. Po preštudovaní výkazov pristúpili k hlasovaniu:

Príloha číslo: 2 – Plnenie rozpočtu za II. štvrťrok 2009

Hlasovanie: za 4

 Proti 0

**UZNESENIE Č. 13 /2009**

**Obecné zastupiteľstvo berie na vedomie**

**hospodárenie obce za 2. štvrťrok 2009.**

**K bodu číslo 6:**

Ekonómka obce ďalej predložila návrh na zmenu rozpočtu obce. Na strane príjmov ide napr. o navýšenie o príjem z vkladov. Na strane výdavkov hlavne o financovanie ohradenia areálu materskej školy.

Príloha číslo: 3 – Návrh na zmenu rozpočtu

Hlasovanie: za 4

 Proti 0.

**UZNESENIE Č. 14 /2009**

**Obecné zastupiteľstvo schvaľuje zmenu rozpočtu obce 2009 podľa predloženého návrhu.**

Ekonómka predložila členom zastupiteľstva prognózu príjmu podielových daní, ktoré bolo uverejnené n a strane Ministerstva financií SR. Podľa týchto prognóz obec môže očakávať výpadok príjmu vo výške 15 447€ /465 356,00 SKK/. Podľa výpočtov bežné príjmy obce budú postačovať na mzdové výdavky, pravidelné mesačné faktúry. Navrhuje, aby obec na každú investíciu spravila predbežný rozpočet, aby obec na konci roka nemala schodkový rozpočet, ktorý by bol porušením rozpočtovej disciplíny.

Príloha č.4 – Prognóza podielových daní

**K bodu číslo 7:**

Starostka obce informovala, že obec plánuje 5-teho a 6-teho septembra 2009 organizovať obecné slávnosti k 777-mu výročiu prvej písomnej zmienky o obci. V rámci osláv v sobotu sa plánuje uskutočnenie súťaže vo varení guláša, večer tanečná zábava a v popoludňajších hodinách pre deti tvorivé dielne a skákací hrad. V nedeľu slávnostná svätá omša, na ktorej sa zúčastnia aj pozvaní hostia, kladenie vencov k pamätníku padlých hrdinov a obed pre pozvaných hostí.

Poslanci navrhli, aby obec zabezpečila aj veľké vojenské stany, pre prípad, že by bolo daždivé počasie.

Hlasovanie: za 4

 Proti 0.

**UZNESENIE Č. 15 /2009**

**Obecné zastupiteľstvo schvaľuje usporiadanie obecných slávnosti**

**v dňoch 5-teho a 6-ho septembra 2009.**

**K bodu číslo 8:**

Poslanec Beňadik Brath tlmočil požiadavku SHR Ľudovíta Tomana na prenájom ornej pôdy, ktorú teraz obec prenajíma spoločnosti i Wagner a Vacho, spol. s r.o., p. Toman svoju žiadosť zdôvodnil tým, že v prípade potreby je ochotný s obecným úradom úzko spolupracovať, a vypomáhať so strojovým vybavením. Ekonómka obec upozornila, že v nájomnej zmluve je ukotvená jednoročná výpovedná lehota. Poslanci prerokovali všetky klady a zápory výpovede a pristúpili k hlasovaniu:

Hlasovanie: za 4

 Proti 0.

**UZNESENIE Č. 16 /2009**

**Obecné zastupiteľstvo schvaľuje :**

**a. výpoveď nájomnej zmluvy medzi Obcou Hosťová a spoločnosťou Wagner a Vacho, s.r.o.**

**zo dňa 15.12.2003.**

**b. prenájom obecných pozemkov samostatne hospodáriacemu roľníkovi Ľudovítovi Tomanovi.**

Starostka obce oboznámila poslancov na telefonické udanie u spoločnosti Západoslovenská vodárenská spoločnosť, a.s., konkrétne na používanie hydrantu na futbalovom ihrisku na polievanie trávnika. Odber vody z tohto hydrantu je zakázaný, obec ešte nedostala oficiálne stanovisko Západoslovenskej vodárenskej spoločnosti, na základe telefonického hovoru bolo vyčerpaných okolo 800 m3 vody. Poslanci apelovali, aby sa obec odvolala a skúsila sa dohodnúť s predstaviteľmi vodárenskej spoločnosti, zároveň treba upozorniť futbalový klub, aby tento hydrant nepožívali.

Kontrolórka obce Mária Jaleczová tlmočila požiadavku viacerých rodičov detí, ktoré navštevujú materskú školu, aby riaditeľka bola vyzvaná na dodržiavanie pracovného času a do práce nastúpila o 7.00 hod., dochádzala autobusom s odchodom z Nitry o 6,30.

Poslanec Blažej Gál sa informoval o situáciu okolo nájomníčky sociálneho bytu Evy Kolompárovej, bolo mu povedané, že obec plánuje s ňou zrušiť nájomnú zmluvu.

Starostka informovala, že nájomníčka má uzatvorenú nájomnú zmluvu na päť rokov, za tieto roky nemusí platiť ani nájomné. V tejto zmluve sú zjednané podmienky, ktoré nájomníčka musí dodržiavať a v prípade ich porušenie môže obec odstúpiť od tejto nájomnej zmluvy. V prípade, že obec zistí oficiálne porušenie ustanovení nájomnej zmluvy, obecné zastupiteľstvo bude o tom informované.

**K bodu číslo 9:**

Starostka obce sa poďakovala prítomným sa účasť na zasadnutí obecného zastupiteľstva.

Overovatelia zápisnice:

Kristián Palkovič .........................

Beňadik Brath .........................

Zapisovateľka zápisnice:

Renáta Tóthová .........................

 Alžbeta Gálová

 starostka obce